След разгрома на Югославия в Югославската операция и създаването на Независимата хърватска държава през април 1941 година Йевджевич оглавява сръбски четнически формирования в източна Херцеговина. Той действа в тясно сътрудничество с Илия Бирчанин и установява близки контакти с разположените в областта италиански войски, включвайки се в техни операции срещу комунистическата Югославска народна освободителна армия.